Arkivsak-dok. 100 - 16 

Saksbehandler: John Herveland

Behandles av: Møtedato:

Sandnes Eiendomsselskap KF 28.06.2016

**Prosjekt 6008 – Justert kostnadsoverslag 0 (K0), byggeprogram Iglemyr svømmehall.**

**Bakgrunn for saken:**

K0, byggeprogram ble behandlet i styresak 77-16.

Saken ble oversendt til rådmannen for videre behandling. Saken ble behandlet i bystyret 20. juni i sak 74/16. Saken som her legges fram for styrebehandling, er en oppfølging av vedtak i bystyresak 74/16. I saken belyses endringene i forhold til styresak 77-16.

**Saksopplysninger:**

I bystyresak 74/16, ble det gjort følgende vedtak:

1. *Bystyret tar svarene fra Sandnes eiendomsselskap KF til orientering.*
2. *Bystyret godkjenner byggeprogrammet (for Iglemyr svømmehall med brutto kostnadskalkyle (K0) pålydende kr 211 millioner som inkluderer tribune med 250 plasser og 2 stk varmtvannsbasseng med formål som beskrevet i denne saken.*
3. *Rådmannen bes innarbeide prosjektet i økonomiplan 2017 – 2020 med grunnlag i denne saken med ferdigstillelse så fort som praktisk mulig.*
4. *Bystyret ber rådmannen i samarbeid med Sandnes Eiendomsselskap KF om å forberede søknad til Kulturdepartementet om forhåndsgodkjenning og tilskuddsmidler, herunder både ekstra tilskudd fra anleggspolitiske programmidler for konkurransebasseng med tribuner og pressområdemidler med +15% til prosjektet dersom de skulle bli omgjort til søknadsbaserte.*

Som det fremgår av vedtaket skal det nå bygges 2 varmtvannsbasseng og tribune med plass til 250 tilskuere. Det ble videre vedtatt at svømmehallen skal ferdigstilles så fort som praktisk mulig. Fra diskusjonen i bystyret trekkes det også fram at bredden minimum må være 20,5 meter, helst 21,0 meter. Videre ble det nevnt at det til kommunen er komt innspill til garderobeutforming fra Sandnes invandrerråd, disse vil bli oversendt SEKF.

**Areal**

Nytt arealoppsett blir som vist i sak 77-16, men med et tillegg for areal til varmtvannsbasseng og tribune.

|  |  |
| --- | --- |
| Funksjon | areal |
| Romprogram fra sak 77-16 | 3280kvm |
| Tribune med plass til 250 tilskuere | 200 kvm |
| Varmtvannsbasseng nr. 2 | 240 kvm |
| Totalt areal | 3 720 kvm |

Bassenget blir et konkurransebasseng, slik at arealer også for tidtaking, funksjonærer og dommer må legges inn. Dette er mindre arealer som ligger inne i kalkylen, men som vil kunne gi noen mindre justeringer i arealoppsettet.

**Kostnader**

Kostnader med de forskjellige alternativene ble belyst i styresak 77-16. Omfangsjusteringen medfører at totalrammene for budsjettet justeres opp til 211 mill. kr. i henhold til alternativ 4 i SEKF sak 77-16 samt i bystyresak 74/16.

**Vurderinger:**

Bystyret ønsker svømmehallen ferdig så fort som praktisk mulig. Fremdriften ble vurdert i forbindelse med SEKF sak 77-16. Der ble en ferdigstilling i mai 2019 synliggjort som gjennomførbar framdrift i prosjektet og også vedtatt i saken. Det er gjort vurderinger på om en kortere byggetid er gjennomførbar, men en mener dette vil gi for stor risiko ift. å sikre et godt byggverk samtidig som det kan medføre økte kostnader. Av den grunn anbefales det at vedtatt framdriftsplan i styresak 77-16 videreføres mens det i prosjekteringsfasen gjøres fortløpende vurderinger av om en kan korte ned byggetiden noe.

**Forslag til vedtak:**

* Romprogram på 3 720 kvm godkjennes. Dette inkluderer også areal til varmtvannbasseng nr 2 og tribune.
* Budsjettramme for prosjektet justeres til 211 mill. kr i henholdt til vedtak i bystyresak 74/16.
* Gjennomføring av prosjektet styres etter en fremdrift med ferdigstilling innen mai 2019. Dersom det viser seg praktisk mulig og uten økonomisk forseringskonsekvens kan prosjektet ferdigstilles tidligere.

Sandnes Eiendomsselskap KF, 23.06.2016

Torbjørn Sterri

daglig leder